ବନ୍ଧୁକ ମୁନରେ ଛାତ୍ରୀଙ୍କୁ ଅପହରଣ\nବାଳକାଟୀ, ୧୭।୧୨ (ଡି.ଏନ.ଏ.): ଅସୁରକ୍ଷିତ ହୋଇପଡ଼ିଛି କମିଶନ୍ରେଟ ପୋଲିସ ବ୍ୟବସ୍ଥା ପରି\nବନ୍ଧୁକ ମୁନରେ ଛାତ୍ରୀଙ୍କୁ ଅପହରଣ\t December 17th, 00:00 AM December 17th, 00:00 AM\nବାଳକାଟୀ, ୧୭।୧୨ (ଡି.ଏନ.ଏ.): ଅସୁରକ୍ଷିତ ହୋଇପଡ଼ିଛି କମିଶନ୍ରେଟ ପୋଲିସ ବ୍ୟବସ୍ଥା ପରିସରଭୁକ୍ତ ବାଳକାଟୀ ଫାଣ୍ଡି ଅଞ୍ଚଳ। ପୁଣି ଫୁଟିଛି ବନ୍ଧୁକରୁ ଗୁଳି। ମାତ୍ର ଏଥର ଗୁଳି ଫୁଟିଛି କୌଣସି ଲୁଟ୍ କିମ୍ବା ରାହାଜାନି ପାଇଁ ନୁହେଁ। ତିନି ରାଉଣ୍ଡ ଗୁଳି ଫୁଟାଇ ୩ ଜଣ ଯୁବକଙ୍କ ସହ ଜଣେ ଯୁବତୀ ମିଶି ଅଧରାତିରେ ଅପହରଣ କରି ନେଇଛନ୍ତି ଜଣେ ସପ୍ତମ ଶ୍ରେଣୀରେ ପଢୁଥିବା ୧୩ ବର୍ଷିଆ ନାବାଳିକାଙ୍କୁୁ। ଘଟଣା ଘଟିଛି ଶନିବାର ରାତି ପ୍ରାୟ ସାଢ଼େ ୧୨ଟାରେ ଫାଣ୍ଡି ନିକଟ ସାତକାଞ୍ଜିଆ ଗ୍ରାମ ନିକଟବର୍ତ୍ତୀ ଏକ ବସ୍ତିରେ। ଏ ନେଇ ଅପହୃତା ନାବାଳିକାଙ୍କ ମା' ରାତି ୧ଟାରେ ଫାଣ୍ଡିରେ ଅଭିଯୋଗ କରିଥିଲେ। ଘଟଣାସ୍ଥଳରେ ବାଲିଅନ୍ତା ପୋଲିସ ପହଞ୍ଚି ତଦନ୍ତ ଚଳାଇଥିଲା। ଧଉଳି ଥାନା ଅନ୍ତର୍ଗତ ଶିଶୁପାଳଗଡ ଅଞ୍ଚଳରୁ ରାତି ୨ଟାରେ ଅପହରଣକାରୀଙ୍କ ସମ୍ପର୍କୀୟଙ୍କ ମଧ୍ୟରୁ ୨ ଜଣଙ୍କୁ ପୋଲିସ ଆଣି ଫାଣ୍ଡିରେ ରଖି ପଚରାଉଚରା ଚଳାଇଛି। ଅଟକ ୨ ଜଣଙ୍କ ତଥ୍ୟକୁ ଆଧାର କରି ନାବାଳିକାଙ୍କୁ ଉଦ୍ଧାର ପାଇଁ ବିଭିନ୍ନ ସ୍ଥାନରେ ପୋଲିସ ଚଢ଼ାଉ ଚଳାଇଛି। ନାବାଳିକା ମା'ଙ୍କ ଅଭିଯୋଗ ଅନୁଯାୟୀ, ଶନିବାର ରାତିରେ ୩ ଜଣ ଯୁବକ ଓ ଜଣେ ଯୁବତୀ ୨ଟି ପଲ୍ସର ବାଇକ୍ରେ ଆସି ତାଙ୍କ ଘର ପାଖରେ ପହଞ୍ଚିଥିଲେ। ଏମାନଙ୍କ ମଧ୍ୟରୁ ୨ ଜଣ ଯୁବକ ହାତରେ ୨ଟି ବନ୍ଧୁକ ଧରିଥିବାବେଳେ ଯୁବତୀ ଜଣକ ହାତରେ ଏକ ଭୁଜାଲି ଧରି ଘର କବାଟ ବାଡ଼େଇଥିଲେ। କବାଟ ଖୋଲିବା କ୍ଷଣି ଘର ଭିତରକୁ ପଶି ଯାଇ ଜଣେ ଯୁବକ ନାବାଳିକାଙ୍କ ମୁଣ୍ଡରେ ବନ୍ଧୁକ ଲଗାଇବା ବେଳେ ଯୁବତୀ ଜଣକ ବେକରେ ଭୁଜାଲି ଲଗାଇଥିଲେ। ଅନ୍ୟ ଜଣେ ବନ୍ଧୁକଧାରୀ ଯୁବକ ଘର ବାହାରେ ରହି ୩ ରାଉଣ୍ଡ ଗୁଳି ଫୁଟାଇ ଭୟଭୀତ କରାଇଥିଲେ। ବାଇକ୍ ଯୋଗେ ଝିଅକୁ ଅଧରାତିରେ ଅପହରଣ କରି ନେଇ ଯାଇଥିଲେ। ଘଟଣା ସମ୍ପର୍କରେ ପୋଲିସକୁ ମୋବାଇଲ ଫୋନ୍ ଯୋଗେ ଖବର ଦେବାରୁ ଘଟଣାସ୍ଥଳରେ ପୋଲିସ ପହଞ୍ଚି ତଦନ୍ତ କରିଥିଲା। ତେବେ ଅପହରଣକାରୀଙ୍କୁ ନାବାଳିକାଙ୍କ ମା' ଜାଣିଥିବା ପୋଲିସ ଆଗରେ ସୂଚନା ଦେଇଥିଲେ। ଏହି ବସ୍ତିରେ ସ୍ଥାନୀୟ ଅଞ୍ଚଳର ଜନୈକ ବ୍ୟକ୍ତି ଘର କରି ୮ ଜଣଙ୍କୁ ଭଡ଼ା ଦେଇଥିଲେ। ଏହି ୮ ଜଣଙ୍କ ମଧ୍ୟରେ ୨ ଜଣ ମହିଳା, ୬ ଜଣ ଯୁବକ ଥିଲେ। ମହିଳା ଦ୍ୱୟ ଘରେ ରହୁଥିବାବେଳେ ୬ ଜଣ ଯୁବକ ତିନୋଟି ନମ୍ବର ବିହୀନ ପଲସର ବାଇକ୍ରେ ସନ୍ଧ୍ୟା ୬ଟାରେ ଯାଇ ଭୋର ୪ଟାରେ ଫେରୁଥିଲେ। ସପ୍ତାହେ ହେଲା ସେମାନେ ଏହି ଘର ଛାଡ଼ି ଶିଶୁପାଳଗଡ ଅଞ୍ଚଳରେ ରହୁଥିଲେ। ଶନିବାର ରାତିରେ ଅପହରଣ ଘଟଣାରେ ଏମାନଙ୍କ ମଧ୍ୟରୁ ୩ ଯୁବକ ଓ ଜଣେ ମହିଳା ସାମିଲ ଥିବା ଚିହ୍ନି ପାରିଥିବା ନାବାଳିକାଙ୍କ ମା' ସୂଚନା ଦେଇଛନ୍ତି। ଏ ନେଇ ଥାନାରେ ନଂ. ୩୩୫/୧୭ରେ ମାମଲା ରୁଜୁ ହୋଇଛି। ଏ ସମ୍ପର୍କରେ ଥାନା ଅଧିକାରୀ ସୁଜିତ ଦାଶଙ୍କୁ ପଚାରିବାରେ ପୋଲିସ ଖୁବ୍ଶୀଘ୍ର ଛାତ୍ରୀଙ୍କୁ ଉଦ୍ଧାର କରିବ ବୋଲି କହିଛନ୍ତି।\n୪ ମନ୍ଦିରରୁ ଚୋରି\nଡେରାବିଶ, ୨୨।୧୦ (ସ୍ବ.ପ୍ର): ଡେରାବିଶ ବ୍ଲକ ଅଞ୍ଚଳର ୪ଟି ମନ୍ଦିରରୁ ଗତ ଶୁକ୍ରବାର ରାତିରେ ଏକାବେଳେ ସ୍ଥାନୀୟ ଅଂଚଳର ୪ଟି ମନ୍ଦିରରୁ ଲୁଟ କରିଥିବା ଅଭିଯୋଗ ହୋଇଛି।
